CUKAI PERKHIDMATAN 2018 PANDUAN: SERVIS ATAU PEMBAIKAN KENDERAAN BERMOTOR Diterbitkan oleh : Jabatan Kastam Diraja Malaysia Bahagian Cukai Dalam Negeri Putrajaya 28 Disember 2021
Penerbitan Tarikh: 28 Disember 2021. Panduan Servis Kenderaan Bermotor atau Pusat Pembaikan pada 24 Ogos 2018 ditarik balik dan digantikan dengan Panduan Servis atau Pembaikan Kenderaan Bermotor yang dikemaskini pada 28 Disember 2021. Notis Hakcipta Hak Cipta 2018 Jabatan Kastam Diraja Malaysia Hak Cipta terpelihara. Tertakluk kepada Akta Hakcipta, 1987 (Malaysia). Panduan ini boleh ditarik balik, sama ada secara keseluruhannya atau sebahagiannya, dengan penerbitan panduan baru. Tiada bahagian daripada penerbitan ini boleh diterbitkan semula, disimpan dalam sistem pengambilan atau dihantar dalam apa-apa bentuk, termasuk di tempat untu k tujuan komersil tanpa kebenaran bertulis daripada Jabatan Kastam Diraja Malaysia (JKDM). Dalam menghasilkan semula atau mengutip kandungan, pengiktirafan sumber diperlukan. Penafian Maklumat ini bertujuan untuk memberikan pemahaman umum mengenai layanan yang relevan di bawah Cukai Perkhidmatan dan bertujuan untuk memberikan pemahaman umum tentang kewajipan pembayar cukai. Ia tidak bertujuan untuk mengatasi semua masalah cukai yang mun gkin timbul secara komprehensif. Walaupun JKDM telah mengambil inisiatif untuk memastikan bahawa semua maklumat yang terkandung di dalam Panduan ini adalah betul, JKDM tidak akan bertanggungjawab terhadap sebarang kesilapan dan ketidaktepatan yang mungkin terkandung, atau apa-apa kerugian kewangan atau lain -lain yang dilakukan oleh individu menggunakan maklumat dari Panduan ini. Semua maklumat adalah semasa persediaan dan tertakluk kepada perubahan apabila perlu.
KANDUNGAN PENGENALAN ... 1 TERMINOLOGI ... 1 PENGENAAN DAN SKOP CUKAI... 2 OPERASI UMUM INDUSTRI... 3 Skop Servis atau Pembaikan Kenderaan Bermotor... 3 PENGENAAN CUKAI PERKHIDMATAN ... 5 LAYANAN CUKAI PERKHIDMATAN UNTUK SERVIS ATAU PEMBAIKAN KENDERAAN BERMOTOR ... 5 PERAKAUNAN CUKAI PERKHIDMATAN ... 8 PENDAFTARAN DAN TANGGUNGJAWAB ORANG BERDAFTAR ... 8 SOALAN-SOALAN LAZIM ... 9 PERTANYAAN... 12 BANTUAN LANJUT DAN MAKLUMAT BERKENAAN SST... 12 i
Panduan Servis atau Pembaikan Kenderaan Bermotor - V2 Sehingga 28 Disember 2021 PENGENALAN 1. Cukai Perkhidmatan adalah cukai kepenggunaan yang ditadbir oleh Akta Cukai Perkhidmatan 2018 dan perundangan subsidiarinya. Tarikh kuat kuasa Akta Cukai Perkhidmatan 2018 adalah 1 September 2018. 2. Cukai perkhidmatan dikenakan ke atas perkhidmatan yang dipanggil "perkhidmatan bercukai". 3. Seseorang yang menyediakan perkhidmatan bercukai yang melebihi nilai ambang yang ditetapkan perlu didaftarkan di bawah Akta Cukai Perkhidmatan 2018 dan dikenali sebagai "orang berdaftar". 4. Panduan ini disediakan untuk meningkatkan pemahaman layanan cukai perkhidmatan ke atas perkhidmatan servis atau pembaikan kenderaan bermotor. TERMINOLOGI 5. Bagi maksud panduan ini: a) "Kenderaan" bermaksud suatu struktur yang boleh bergerak atau digerakkan atau digunakan bagi membawa mana-mana orang atau benda dan yang bersentuhan dengan permukaan bumi apabila bergerak (Seksyen 2, Akta Pengangkutan Jalan 1987); b) "Kenderaan bermotor" bermaksud kenderaan daripada apa-apa perihalan, yang didorongi oleh jentera mekanisme yang terkandung di dalam badan kenderaan itu dan dibina atau disesuaikan supaya dapat digunakan di atas jalan, dan termasuklah treler (Seksyen 2, Akta Pengangkutan Jalan 1987); c) "Pengendali" bermaksud entiti individu / perniagaan yang menyediakan sama ada pusat servis kenderaan bermotor, pusat pembaikan kenderaan bermotor, perkhidmatan servis kenderaan bermotor atau perkhidmatan pembaikan kenderaan bermotor; Hak Cipta Terpelihara © 2018 Jabatan Kastam Diraja Malaysia 1
Panduan Servis atau Pembaikan Kenderaan Bermotor - V2 Sehingga 28 Disember 2021 d) "Jabatan Pengangkutan Jalan" bermaksud Jabatan yang ditadbir oleh Ketua Pengarah Pengangkutan Jalan . (Seksyen 2, Akta Pengangkutan Jalan 1987); e) "Kawasan Khas" (KK) bermaksud sebarang zon bebas, gudang berlesen dan gudang pengilangan berlesen dan Kawasan Pembangunan Bersama, dan pengkalan bekalan petroleum yang dilesenkan di bawah seksyen 77B, Akta Kastam 1967 (Seksyen 2, Akta Cukai Perkhidmatan 2018); f) "Kawasan Ditetapkan" (KD) bermaksud Labuan, Langkawi, Pangkor dan Tioman. (Seksyen 2, Akta Cukai Perkhidmatan 2018). PENGENAAN DAN SKOP CUKAI 6. Berkuatkuasa 1 September 2018, mana-mana orang yang: a) Mengendalikan pusat servis kenderaan bermotor; b) Mengendalikan pusat pembaikan kenderaan bermotor; c) Memberikan perkhidmatan servis kenderaan bermotor; atau d) Memberikan perkhidmatan pembaikan kenderaan bermotor adalah tertakluk kepada cukai perkhidmatan di bawah Butiran 5, ruang (1), Kumpulan I, Jadual Pertama, Peraturan -Peraturan Cukai Perkhidmatan 2018. 7. Panduan ini mengambilkira pindaan dan penerangan lebih lanjut berkenaan perkhidmatan servis atau pembaikan kenderaan bermotor mengikut Peraturan Cukai Perkhidmatan (Pindaan) (No. 3) 2018 P.U.(A) 398 berkuat kuasa 1 Januari 2019 dan Peraturan Cukai Perkhidmatan (Pindaan) 2019 P.U.(A) 232 berkuat kuasa 1 September 2019. Hak Cipta Terpelihara © 2018 Jabatan Kastam Diraja Malaysia 2
Panduan Servis atau Pembaikan Kenderaan Bermotor - V2 Sehingga 28 Disember 2021 OPERASI UMUM INDUSTRI Skop Servis atau Pembaikan Kenderaan Bermotor 8. Pusat servis atau pusat pembaikan kenderaan bermotor (juga dikenali sebagai garaj atau bengkel) adalah suatu tempat di mana kenderaan bermotor diservis atau dibaikpulih. 9. Merujuk kepada Seksyen 5, Akta Pengangkutan Jalan 1987, kenderaan- kenderaan bermotor dibahagikan kepada kelas yang berikut: a) kenderaan-kenderaan orang cacat; iaitu, kenderaan-kenderaan motor yang berat tanpa muatannya tidak melebihi dua ratus lima puluh kilogram, yang direka bentuk dan dibina khas atau disuaikan, bagi kegunaan seseorang yang mengalami kecacatan atau ketidakdayaan jasmani dan semata-mata digunakan oleh orang itu; b) motosikal; iaitu, kenderaan-kenderaan motor yang mempunyai kurang daripada empat roda, dan yang berat tanpa muatannya tidak melebihi empat ratus lima puluh kilogram; c) traktor berat; iaitu, kenderaan-kenderaan motor yang tidak dibina untuk membawa apa-apa muatan (selain daripada air, bahan api, akumulator dan kelengkapan dan bahan lain yang digunakan bagi maksud rejanan, perkakas curai dan kelengkapan curai), yang berat tanpa muatannya melebihi lima ribu kilogram; d) traktor ringan; iaitu, kenderaan-kenderaan motor, yang berat tanpa muatannya tidak melebihi lima ribu kilogram dan jika sebaliknya, tergolong di dalam takrif "traktor berat"; e) motokar berat; iaitu, kenderaan-kenderaan motor yang dibina untuk membawa muatan atau penumpang dan yang berat tanpa muatannya melebihi tiga ribu kilogram; Hak Cipta Terpelihara © 2018 Jabatan Kastam Diraja Malaysia 3
Panduan Servis atau Pembaikan Kenderaan Bermotor - V2 Sehingga 28 Disember 2021 f) motokar; iaitu, kenderaan-kenderaan motor (tidak tergolong di dalam takrif "motosikal"), yang dibina untuk membawa muatan atau penumpang dan yang berat tanpa muatannya tidak melebihi tiga ribu kilogram; g) jentera bergerak berat; iaitu, kenderaan-kenderaan motor yang direka bentuk sebagai mesin lengkap terkandung sendiri, didorongkan dengan cara mekanisme yang terkandung di dalam badannya sendiri dan yang berat tanpa muatannya melebihi lima ribu kilogram dan boleh digunakan di atas jalan; h) jentera bergerak ringan; iaitu, kenderaan-kenderaan motor yang berat tanpa muatannya tidak melebihi lima ribu kilogram dan jika sebaliknya, tergolong di dalam takrif,"jentera bergerak berat"; i) kenderaan-kenderaan yang dikawal oleh pejalan kaki; iaitu, kenderaan-kenderaan motor yang dibina bagi maksud membawa muatan atau penumpang dan dikawal oleh seseorang yang tidak duduk atau naik di atas kenderaan tersebut; j) kenderaan-kenderaan troli; iaitu, kenderaan-kenderaan yang mendapat kuasanya daripada kabel atau rel atas dan mempunyai sambungan dengan sumber kuasa tersebut secara takal atau peranti yang lain; k) treler; iaitu, kenderaan-kenderaan selain daripada alat-alat tanah yang ditarik oleh sesuatu kenderaan motor, sama ada atau tidak sebahagian daripada treler itu diletakkan di atas kenderaan yang menariknya. 10. Perkhidmatan servis atau pembaikan kenderaan bermotor adalah penyediaan servis am termasuk membaiki dan menala enjin, menukar, menyesuaikan dan memasang alat ganti, mengimbangi roda, penjajaran roda atau membaiki badan termasuk mengetuk, memetri atau mengecat semula kenderaan bermotor. Hak Cipta Terpelihara © 2018 Jabatan Kastam Diraja Malaysia 4
Panduan Servis atau Pembaikan Kenderaan Bermotor - V2 Sehingga 28 Disember 2021 PENGENAAN CUKAI PERKHIDMATAN 11. Kadar cukai perkhidmatan bagi perkhidmatan servis atau pembaikan kenderaan bermotor adalah 6%. Kos alat ganti tidak tertakluk kepada cukai perkhidmatan. LAYANAN CUKAI PERKHIDMATAN UNTUK SERVIS ATAU PEMBAIKAN KENDERAAN BERMOTOR 12. Pengendali atau penyedia perkhidmatan servis atau pembaikan kenderaan bermotor adalah dianggap menjalankan perkhidmatan bercukai. 13. Perkhidmatan bercukai adalah termasuk: a) Pembaikan dan perkhidmatan penalaan enjin; b) Menukar, menyesuaikan dan memasang perkhidmatan alat ganti; c) Perkhidmatan imbangan dan penjajaran ; d) Perkhidmatan pembaikan badan kenderaan, mengetuk dan mengimpal; e) Penyediaan perkhidmatan Pemeriksaan Pra Penyampaian (PDI) oleh pusat servis kenderaan bermotor yang dimiliki oleh pengedar kereta kepada loji pemasangan (entiti berasingan); f) Perkhidmatan menyimen dan mengecat semula; g) Perkhidmatan servis yang dibuat ke atas treler termasuk lori tangki minyak; h) Bayaran balik (reimbursement) perkhidmatan yang ditetapkan oleh pihak ketiga; Hak Cipta Terpelihara © 2018 Jabatan Kastam Diraja Malaysia 5
Panduan Servis atau Pembaikan Kenderaan Bermotor - V2 Sehingga 28 Disember 2021 Contoh 1 Seorang pelanggan menghantar keretanya ke AB Workshop (orang berdaftar) untuk perkhidmatan pembaikan termasuk pembaikan enjin, pembaikan badan kenderaan bermotor termasuk mengetuk, mengimpal dan mengecat semula. AB Workshop menyerahkan kerja mengecat semula kepada ZC Painting Sdn Bhd. ZC Painting Sdn Bhd mengenakan bayaran kepada AB Workshop untuk kerja mengecat semula dan AB Workshop akan menuntut semula kos daripada pelanggannya. Tuntutan semula kos tersebut adalah tertakluk kepada cukai perkhidmatan sama ada terdapat elemen nilai tambah atau tidak. i) Perkhidmatan ke atas kenderaan bermotor di bawah waranti; j) Waranti pengilang; Contoh 2 Syarikat A sebagai pemegang francais pusat servis kenderaan bermotor yang tertakluk kepada perjanjian jualan kereta antara Syarikat A dan pengeluar kereta luar negara. Pembayaran bagi kecacatan pengilangan dan cukai perkhidmatan dibayar oleh pengeluar kereta asing bagi pihak pelanggan. Contoh 3 Syarikat B menyediakan pusat servis kenderaan bermotor yang tertakluk kepada perjanjian jualan kereta antara Syarikat B dan pengilang kereta tempatan. Pembayaran bagi kecacatan pengilangan dan cukai perkhidmatan dibayar oleh pengilang kereta tempatan bagi pihak pelanggan. Hak Cipta Terpelihara © 2018 Jabatan Kastam Diraja Malaysia 6
Panduan Servis atau Pembaikan Kenderaan Bermotor - V2 Sehingga 28 Disember 2021 k) Upah ke atas perkhidmatan oleh subkontraktor; Contoh 4 Perkhidmatan servis kenderaan bermotor Syarikat A telah di subkontrak kepada Syarikat B. Nilai perkhidmatan Syarikat B dan nilai tambah (jika ada) oleh Syarikat A adalah tertakluk kepada cukai perkhidmatan. Nota: Senarai ini di atas bukan senarai penuh. 14. Perkhidmatan yang tidak tertakluk kepada cukai perkhidmatan adalah seperti berikut: a) Perkhidmatan servis atau pembaikan kenderaan bukan bermotor. Contohnya: pesawat, kapal dan kereta api; b) Perkhidmatan yang dibuat ke atas buggy. Buggy tidak dikategorikan sebagai kenderaan bermotor; c) Aksesori yang dipasang seperti sistem audio / visual, filem berwarna, sistem penggera, tingkap kuasa dan sistem pengunci pusat; d) Kos alat ganti; e) Perkhidmatan menunda (towing); f) Perkhidmatan dandanan (grooming) seperti menggilap (polishing) dan waxing. 15. Perkhidmatan servis atau pembaikan kenderaan bermotor di dalam kawasan yang ditetapkan (KD) tidak dikenakan cukai perkhidmatan sekiranya perkhidmatan yang disediakan oleh pengendali yang perniagaan utamanya berada di KD . Hak Cipta Terpelihara © 2018 Jabatan Kastam Diraja Malaysia 7
Panduan Servis atau Pembaikan Kenderaan Bermotor - V2 Sehingga 28 Disember 2021 PERAKAUNAN CUKAI PERKHIDMATAN 16. Cukai perkhidmatan perlu diakaunkan oleh orang berdaftar kepada JKDM : a) Pada masa pembayaran diterima; atau b) Pada hari berikutnya selepas tempoh 12 bulan daripada tarikh perkhidmatan servis atau pembaikan kenderaan bermotor diberikan sekiranya tiada bayaran diterima. 17. Walau bagaimanapun mana-mana orang yang diberikan kelulusan oleh Ketua Pengarah untuk menggunakan asas terakru (accrual basis), cukai perkhidmatan hendaklah diakaunkan pada masa invois dikeluarkan. PENDAFTARAN DAN TANGGUNGJAWAB ORANG BERDAFTAR 18. Pengendali yang mencapai nilai perkhidmatan bercukai yang ditetapkan bagi perkhidmatan bercukai adalah dikehendaki berdaftar di bawah Akta Cukai Perkhidmatan 2018. 19. Orang berdaftar adalah bertanggungjawab untuk: a) mengenakan cukai perkhidmatan ke atas perkhidmatan bercukai; b) mengeluarkan invois dalam tempoh satu (1) tahun dari tarikh perkhidmatan; c) mengemukakan penyata cukai perkhidmatan SST-02 secara elektronik dan membayar cukai perkhidmatan sebelum tarikh matang; dan d) menyimpan rekod yang sewajarnya berhubung dengan transaksi cukai perkhidmatan. Untuk maklumat lanjut mengenai tanggungjawab orang berdaftar, rujuk kepada Panduan Umum Cukai Perkhidmatan. Hak Cipta Terpelihara © 2018 Jabatan Kastam Diraja Malaysia 8
Panduan Servis atau Pembaikan Kenderaan Bermotor - V2 Sehingga 28 Disember 2021 SOALAN-SOALAN LAZIM 1. S : Bagaimana untuk menjadi orang berdaftar? J : Orang kena cukai yang menyediakan perkhidmatan yang dikenakan cukai dan mempunyai perolehan melebihi nilai ambang RM500,000 perlu memohon pendaftaran secara dalam talian dengan mengemukakan borang SST-01 di dalam sistem MySST. 2. S : Bagaimanakah cara menghantar penyata dan membuat bayaran cukai? J : Orang berdaftar perlu mengemukakan penyata cukai perkhidmatan SST-02 dan membuat bayaran secara elektronik melalui sistem MySST dan pos ke Pusat Pemprosesan Kastam di Kelana Jaya. Kaedah pembayaran sama ada cek atau draf bank. Untuk mendapatkan maklumat lanjut, sila rujuk Panduan Penyata dan Bayaran. 3. S : Adakah orang berdaftar perlu mengeluarkan invois? J : Ya. Orang berdaftar perlu mengeluarkan invois ke atas semua transaksi yang dibuat. Orang berdaftar boleh mengemukakan permohonan dan tertakluk kepada kelulusan Ketua Pengarah untuk menggunakan lain- lain dokumen bagi tujuan menggantikan invois. Untuk mendapatkan maklumat lanjut, sila rujuk Panduan Umum Cukai Perkhidmatan. 4. S : Sebagai orang berdaftar, menjual alat ganti kepada pelanggan tertakluk kepada cukai perkhidmatan? J : Tidak. Ia tidak tertakluk kepada cukai perkhidmatan. Hak Cipta Terpelihara © 2018 Jabatan Kastam Diraja Malaysia 9
Panduan Servis atau Pembaikan Kenderaan Bermotor - V2 Sehingga 28 Disember 2021 5. S : Pusat pembaikan kenderaan bermotor berdaftar di Kedah mempunyai cawangan di Langkawi (KD) dan menyediakan perkhidmatan di Langkawi. Adakah perkhidmatan tertakluk kepada cukai perkhidmatan? J : Perkhidmatan pembaikan kenderaan bermotor tidak dikenakan cukai perkhidmatan jika: (i) perkhidmatan dilakukan secara langsung berkaitan dengan kenderaan bermotor; (ii) perkhidmatan dilaksanakan di KD dan memberi manfaat kepada orang di KD; dan (iii) invois dikeluarkan oleh cawangan di KD. 6. S : PUSPAKOM adalah syarikat pemeriksaan kenderaan. PUSPAKOM menyediakan pemeriksaan yang komprehensif seperti pemeriksaan rutin, pemeriksaan sewa dan pembelian, pemindahan pemeriksaan pemilikan dan lain-lain. Adakah PUSPAKOM perlu mengenakan cukai perkhidmatan untuk perkhidmatannya? J : Ya, layanan yang dilakukan oleh PUSPAKOM adalah tertakluk kepada cukai perkhidmatan. 7. S : Iffah Vehicle Sdn Bhd mempunyai prime mover dan treler yang hanya digunakan di kawasan pelabuhan dan ianya tidak digunakan di atas jalan raya. Adakah perkhidmatan pembaikan prime mover dan treler tersebut tertakluk kepada cukai perkhidmatan? J : Ya. Perkhidmatan pembaikan prime mover dan treler adalah tertakluk kepada cukai perkhidmatan di bawah Akta Cukai Perkhidmatan 2018. Hak Cipta Terpelihara © 2018 Jabatan Kastam Diraja Malaysia 10
Panduan Servis atau Pembaikan Kenderaan Bermotor - V2 Sehingga 28 Disember 2021 8. S : Yan Motors mempunyai 3 buah kereta elektrik yang digunakan untuk ujian perintis bagi tujuan demonstrasi 'autopilot'. Adakah servis kereta elektrik ini tertakluk kepada cukai perkhidmatan? J : Tidak. Perkhidmatan servis kenderaan bermotor bagi tujuan demonstrasi (ujian perintis) adalah tidak tertakluk kepada cukai perkhidmatan. 9. S : Q7 Carwash Enterprise menyediakan perkhidmatan cuci kereta. Adakah Q7 Carwash Enterprise perlu mengenakan cukai perkhidmatan di bawah servis kenderaan bemotor? J : Tidak. Perkhidmatan cuci kereta adalah perkhidmatan bercukai di bawah perkhidmatan pembersihan - Butiran 13, Kumpulan I, Jadual Pertama, Peraturan-peraturan Cukai Perkhidmatan 2018. Perkhidmatan cuci kereta tidak termasuk sebagai perkhidmatan bercukai di bawah servis atau pembaikan kenderaan bermotor. Untuk maklumat lanjut, rujuk Panduan Perkhidmatan Pembersihan. Hak Cipta Terpelihara © 2018 Jabatan Kastam Diraja Malaysia 11
Panduan Servis atau Pembaikan Kenderaan Bermotor - V2 Sehingga 28 Disember 2021 PERTANYAAN Untuk sebarang pertanyaan mengenai panduan ini sila hubungi: Bahagian Cukai Dalam Negeri Jabatan Kastam Diraja Malaysia Aras 3 - 7, Blok A, Menara Tulus, No. 22, Persiaran Perdana, Presint 3, 62100 Putrajaya. BANTUAN LANJUT DAN MAKLUMAT BERKENAAN SST Maklumat lanjut tentang SST boleh diperolehi dari: (i) Laman web SST : (ii) Pusat Panggilan Kastam: Tel: 03-7806 7200 / 1-300-888-500 • Fax: 03-7806 7599 • Email: ccc@customs.gov.my Hak Cipta Terpelihara © 2018 Jabatan Kastam Diraja Malaysia 12